《千秋岁 其二 题霜哺图为袁重其寿母》
清代·王士禄

袁生把臂。珍重频相谓。从少日，依堂背。丸熊良已苦，坩鱃谁曾馈。

图反哺，清霜几下慈乌泪。

太息钦君意。菽水君何愧。门子洁，风人贵。母持灵寿杖，儿作斑衣戏。

歌一阕，为君侑祝千秋岁。

作者简介：（1626—1673）山东新城人，字子底，号西樵山人。顺治九年进士，授莱州府教授，迁国子监助教，擢吏部考功员外郎。以故下狱半年，后得昭雪。与弟王士祜、王士禛均有诗名，号为三王。作品冲和淡泊。诗集初有《表微堂诗刻》，后有《十笏草堂诗选》、《辛甲集》、《上浮集》，另有《炊闻词》。